

| **CONTROL HEADER** | | | |
| --- | --- | --- | --- |
| **Adran** | Ystadau a Rheoli Campws | | |
| **Awdur** | Mike Hamer | | |
| **Awdurdodir gan:** | Cyfarwyddwr Gweithredol Gweithrediadau | | |
| **Gweithredir gan:** | Yr Adran Ystadau | | |
| **Cyfeirnod Polisi** | PREST2122026 | | |
| **Polisïau a Ddisodlir:** | NA | | |
| **Fersiwn:** | 1 | **Pwyllgor Cymeradwyo:** | N/A |
| **Adran** | 24/07/22 | **Rhif Cofnod** | N/A |
| **Awdur** | Approved | **Dyddiad Gweithredu:** | Gorffennaf 22 |
| **Awdurdodir gan:** | Tair Blynedd | **Dyddiad Adolygu:** | Gorfennaf 25 |

|  |  |
| --- | --- |
| Rwyf wedi cynnal asesiad o’r effaith ar gydraddoldeb i helpu i ddiogelu rhag gwahaniaethu ac i hyrwyddo cydraddoldeb. |  |
| Rwyf wedi ystyried effaith y Polisi ar y Gymraeg a’r ddarpariaeth Gymraeg yn y Brifysgol. | ✓ |

# **Gweithdrefn Gwefru Cerbydau Trydan (EV)**

1. **Cyflwyniad**

Nod Gweithdrefn Gwefru Cerbydau Trydan y Brifysgol yw egluro’r trefniadau a’r lleoliadau gwefru. Ei nod hefyd yw annog rhagor o bobl sy’n cymudo i’r Brifysgol mewn ceir i brynu neu ddefnyddio eu cerbydau trydan er mwyn cymudo neu deithio i’r Brifysgol, gyda’r sicrwydd y bydd mannau gwefru ar gael.

Mae mwy a mwy o weithgynhyrchwyr cerbydau yn cynhyrchu cerbydau trydan a cheir hybrid wedi’u pweru gan fodurau trydan ac injans hylosgi traddodiadol yn eu hystodau o gerbydau. Gwelir cynnydd yn nifer y mannau gwefru a’r lleoliadau gwefru sy’n cael eu cyflwyno, gan gynnwys ardaloedd gwasanaethau ar briffyrdd, atyniadau cyhoeddus, a seilwaith Dinesig. Mae teithio gan ddefnyddio cerbydau trydan yn dod yn fwy cyffredin ar ein ffyrdd.

Nododd Llywodraeth Cymru ei hymrwymiad cyfreithiol i gyflawni allyriadau sero net erbyn 2050. Hefyd, yn 2021 gosodwyd targedau dros dro ar gyfer 2030, 2040 a 2050, yn erbyn cyllidebau carbon (2021-25 a 2025- 2030). Mae gan y sector trafnidiaeth, fel un o’r cyfranwyr mwyaf at allyriadau nwyon tŷ gwydr, ran allweddol i’w chwarae o ran cyflawni sero net.

Mae’r Brifysgol yn berchen ar ei fflyd ei hun o gerbydau trydan (EV) ac yn eu gweithredu. Er mwyn sicrhau bod y cerbydau ar gael i’w defnyddio, mae PGW wedi gosod sawl man gwefru ar ei champysau. Fel arfer, bydd cerbydau’r Brifysgol yn cael eu gwefru dros nos, fel eu bod yn barod i’w defnyddio’r diwrnod wedyn. Bydd hyn hefyd yn sicrhau bod y mannau gwefru cerbydau trydan ar gael i Fyfyrwyr, Staff ac Ymwelwyr gyda cherbydau trydan i’w defnyddio yn ystod oriau busnes arferol.

1. **Cefndir**

Cyhoeddodd Llywodraeth Cymru “Ffyniant i Bawb: Cymru Carbon Isel” sy’n nodi sut mae Cymru’n bwriadu bodloni ei thargedau carbon. Mae hyn yn cynnwys cynigion i fynd ati i fabwysiadu cerbydau trydan a’r seilwaith gwefru a fydd ei angen. Bwriad y polisïau yw:

* Cynyddu defnydd y cerbydau trydan (gan gynnwys cerbydau trydan batris, hybrid a phlygio i mewn) a hyrwyddo teithio llesol.
* Lleihau ôl-troed carbon bysiau, tacsis a fflydiau cerbydau llogi preifat i sicrhau dim allyriadau erbyn 2028.
* Archwilio’r posibilrwydd i bob car newydd a cherbydau nwyddau ysgafn newydd yn fflyd y sector cyhoeddus yng Nghymru i fod yn rhai allyriadau isel iawn erbyn 2025. Pryd bynnag sy’n ymarferol bosibl, bydd pob cerbyd nwyddau trwm newydd yn rhai allyriadau isel iawn erbyn 2030.
* Buddsoddi mewn seilwaith gwefru cyhoeddus.

Er mwyn cefnogi gweithrediad ac integreiddiad targedau Llywodraeth Cymru fel y’i trafodwyd uchod, defnyddiodd y Brifysgol gyllid grant er mwyn gosod 14 o fannau gwefru a phrynu saith o gerbydau trydan i adnewyddu ei fflyd.

1. **Trefniadau Gwefru Cerbydau**

Mae’r weithdrefn hon yn cynnwys gwefru cerbydau ym mherchnogaeth y Brifysgol, a defnydd mannau gwefru EV at ddibenion preifat gan Staff, Myfyrwyr ac Ymwelwyr.

Bydd modd gwefru ceir ym mherchnogaeth y Brifysgol drwy ffob allwedd wedi’i raglennu.

**Vend Electric** fydd partner gwefru EV y Brifysgol tan 2024. Ceir gwybodaeth ar blatfformau gwasanaeth Vend Electric yn <https://vendelectric.com/>

Hwylusir gwefru i Staff, Myfyrwyr ac Ymwelwyr drwy ap symudol Vend Electric, lle bydd modd creu cyfrif preifat a threfnu taliad uniongyrchol i Vend Electric.

Bydd y Brifysgol yn derbyn taliad misol ac incwm gan Vend Electric ar gyfer costau’n deillio o wefru preifat.

Y ffi ar gyfer gwefru cerbyd preifat fydd **10p fesul kWh yn uwch na chyfradd prynu sylfaenol y Brifysgol**. Bydd y gyfradd hon ar y man gwerthu yn cael ei chyfathrebu’n glir â defnyddwyr ymlaen llaw drwy’r Ap Vend Electric.

Mae **Uchafswm Arhosiad o 180 munud.** Os bydd defnyddiwr yn aros yn hirach na 180 munud, bydd ffi aros dros amser o £10 yn cael ei hychwanegu at ei gyfrif.

1. **Trefniadau Cyffredinol**

Dim ond EVau a sgwters trydan a ddylai fod yn y mannau gwefru. Dylid blaenoriaethu modelau EV llawn ar gyfer y mannau gwefru. Caniateir gwefru hybrid pan mae modd dangos galw isel ar gyfer mannau plygio EV i mewn.

Caniateir parcio mewn man parcio i gerbydau trydan ar gyfer y cyfnod gwefru yn unig. Rhaid symud cerbydau i leoliad arall ar ôl gorffen gwefru. Bydd unrhyw aelod o staff, myfyriwr neu ymwelydd sy’n defnyddio’r mannau hyn at ddibenion parcio cyffredinol yn mynd yn groes i reoliadau meysydd parcio’r Brifysgol, ac yn peri risg o gael rhybudd am dorri rheolau.

Rhaid trefnu i ddefnyddio’r mannau gwefru dros nos gyda Thîm Gweinyddol yr Adran Ystadau. Yn ôl yr angen, bydd cerbydau fflyd y Brifysgol yn cael eu gwefru dros nos er mwyn rheoli’r galw mawr yn ystod y dydd.

Dyma leoliadau’r mannau gwefru: -

* 4 ym Maes Parcio Ffordd yr Wyddgrug
* 6 ym Maes Parcio Undeb y Myfyrwyr
* 4 yng Nghanolfan Catrin Finch
* 1 ar Gampws Llaneurgain - ger Neuadd Corbishley
* 1 ar Gampws Llanelwy (yn cael ei osod yn ystod haf 22)

**Sylwch -** Mae’r holl wefrwyr yn y lleoliadau hyn yn rhai Math 2 32Amp (7.2kW)

Darperir cyfarwyddiadau i ddefnyddwyr er mwyn sicrhau defnydd diogel ym mhob man gwefru.

Nodir lleoliadau’r meysydd parcio gyda mannau gwefru EV ar Fap Campws y Brifysgol. Pe byddai penderfyniad yn cael ei wneud i ganiatáu mynediad i’r cyhoedd at y gwefrwyr, byddent yn cael eu hychwanegu at rwydwaith Vend Electric sy’n cael ei hysbysebu.

Bydd y tîm Diogelwch Ystadau yn monitro ac yn sicrhau bod gyrwyr EVau yn defnyddio’r cyfleuster ar gyfer yr amser gwefru priodol ac yn unol â’r weithdrefn hon. Mae’r Brifysgol yn cadw’r hawl i gyflwyno hysbysiad torri rheolau ar gerbydau sy’n cael eu parcio ym mannau gwefru EV mewn ffordd sy’n groes i’r weithdrefn hon.

1. **Cyfarwyddiadau Gweithredu Cyffredinol**

**Parcio**

1. Dylech ond barcio mewn man gwefru os ydych chi’n bwriadu gwefru eich cerbyd trydan.
2. Caniateir parcio mewn man parcio i gerbydau trydan ar gyfer y cyfnod gwefru yn unig. Rhaid symud cerbydau i leoliad arall ar ôl gorffen gwefru.
3. Bydd unrhyw aelod o staff sy’n defnyddio’r mannau hyn at ddibenion parcio cyffredinol yn ymddwyn yn groes i reoliadau parcio ceir y Brifysgol, ac yn peri risg o gael rhybudd am dorri rheolau

**Plygio i Mewn**

1. Plygiwch i mewn yn y man gwefru os yw eich cerbyd wirioneddol angen ei wefru.
2. Peidiwch â thynnu cebl rhywun arall o’r man gwefru, neu ddefnyddio cebl rhywun arall heb ganiatâd.
3. Nid yw’r mannau gwefru a restrir ar gael ar gyfer defnydd cyhoeddus

**Dechrau ar Sesiwn Wefru - Cerbydau’r Brifysgol**

1. Cysylltwch gerbyd y Brifysgol â’r gwefrydd EV
2. Dangoswch y Ffob Allwedd i’r darllenydd RIFD ar y gwefrydd fel sydd i’w weld isod
3. Bydd y cebl gwefru’n gwneud sŵn ‘clo’ pan fydd yn y lle cywir
4. Bydd y cylch ar y gwefrydd yn troi yn wyrdd er mwyn cadarnhau eich bod wedi cysylltu.
5. Sicrhewch fod eich sesiwn wefru wedi dechrau’n llwyddiannus cyn gadael eich cerbyd.



**Dechrau ar Sesiwn Wefru - Cerbydau Preifat**

1. Mae gan bob man gwefru EV y Brifysgol gyfarwyddiadau gweithredu fel y’i nodir isod.

****

1. Lawrlwythwch yr Ap a chrëwch gyfrif personol.
2. Cysylltwch â’r gwefrydd i sicrhau nad yw’r cebl gwefru’n achosi perygl i eraill
3. Rhowch eich dyfais symudol wrth ymyl y darllenydd RFID
4. Bydd y cebl gwefru’n gwneud sŵn ‘clo’ pan fydd yn y lle cywir
5. Bydd y cylch ar y gwefrydd yn troi yn wyrdd i gadarnhau ei fod yn y lle iawn.

**Wrth Wefru**

1. Fe’i hystyrir yn gwrtais dychwelyd i’ch cerbyd cyn gynted â phosibl ar ôl i’ch cerbyd orffen gwefru er mwyn sicrhau bod y man gwefru ar gael i bobl eraill; fodd bynnag, efallai na fydd rhai yn gallu dychwelyd yn gyflym, felly byddwch yn amyneddgar.

**Ar Ddiwedd Sesiwn**

1. Cyn gadael y man gwefru, sicrhewch eich bod yn dirwyn y sesiwn wefru i ben gyda’r dull mynediad a ddefnyddioch i ddechrau gwefru.
2. Datgysylltwch y ceblau a rhowch nhw yn ôl yn eich cerbyd yn ofalus.